Tejlor Svift počela prvu veliku turneju
Možda će vas iznenaditi kada čujete da jedna od najsjajnijih novih zvezda svojevremeno nije mogla da se uklopi u sredinu. Tejlor Svift 
je tokom protekle godine prodala više ploča od bilo kog izvođača muzike. Mali broj umetnika može da kaže da je prodao sedam miliona primeraka u karijeri. Ona je taj prag prešla posle svega dve godine. Tejlor Svift je autorka ili koautorka svih pesama koje izvodi, a sada, u 19. godini, započela je jednu od najvećih koncertnih turneja ove godine. „ Kada je imala 14 godina, porodica se preselila iz Pensilvanije u predgrađe Nešvila, u Tenesiju, da bi se približila industriji kantri muzike. Potpisala je ugovor sa kompanijom Soni/ATV i postala jedan od najmlađih pisaca tekstova koga su ikad angažovali. Porodični video snimci su se pokazali veoma korisnim u vreme snimanja pesme „The Best Day“, posvećene njenoj majci. Njene pesme su autobiografske. Tejlor misli da je jedan od razloga njenog uspeha, baš to što se nije uklapala u školsku sredinu. „ Iako deluje kao da je ispred svojih godina u kontekstu muzičke industrije, Tejlor se bori sa istim problemima koje imaju i drugi tinejdžeri. Tema neuzvraćene ljubavi preovlađuje u njenim pesmama. Budući da je u tim pesmama veliki deo njenog života, ona ima savet za sve buduće mladiće. „ Mudro odlučivanje se takođe pripisuje uzornim karakterima. Naslovi su inače puni skandala o muzičarima. Tejlor naglašava da ona želi da bude drugačiji primer. Još jedan uzor je suprug Fejt Hil, Tim Mekgrou. Singl sa kojim je napravila prodor se i zvao „Tim Mekgrou“, pesma inspirisana njegovom muzikom. Otpevala mu je tu pesmu na dodeli nagrada Akademije za kantri muziku, 2007. Te noći se predstavila i Timu i nacionalnoj televizijskoj publici.